open-index/open-wikipedia-markdown huggingface dataset:
शिवनारायण चन्द्रपॉल

**शिवनारायण चन्द्रपॉल** (जन्म १६ अगस्त १९७४) भारतीय वंश के गुयाना क्रिकेटर और वेस्टइंडीज के पूर्व अंतरराष्ट्रीय क्रिकेट और कप्तान हैं। वह अपने दौर के महानतम बल्लेबाजों में से एक के रूप में माने जाते है। चन्द्रपॉल वेस्टइंडीज के लिए १०० टेस्ट खेलने वाले पहले इंडो-कैरिबियन खिलाड़ी हैं, और भारत के सचिन तेंदुलकर और श्रीलंका के सनथ जयसूर्या के बाद दो दशक से अधिक के अंतरराष्ट्रीय करियर के साथ तीसरे खिलाड़ी हैं।

चन्द्रपॉल ने १४ टेस्ट और १६ एक दिवसीय अंतर्राष्ट्रीय (वनडे) मैचों में वेस्टइंडीज की कप्तानी की। एक बाएं हाथ के बल्लेबाज होने के रूप में चंद्रपॉल अपने अपरंपरागत बल्लेबाजी रुख के लिए जाने जाते हैं। उन्होंने अंतर्राष्ट्रीय क्रिकेट में २०,००० रन बनाए हैं, और २००८ में उन्हें इंटरनेशनल क्रिकेट काउंसिल द्वारा वर्ष के पांच क्रिकेटरों में से एक के रूप में नामित किया गया था, जिन्हें विज्डन क्रिकेटर्स अल्मनाक, और सर गारफील्ड सोबर्स ट्रॉफी (आईसीसी प्लेयर ऑफ़ द ईयर) से सम्मानित किया गया।

चन्द्रपॉल ने १९ साल की उम्र में अंतर्राष्ट्रीय क्रिकेट में पदार्पण किया, लेकिन तीन साल तक अंतरराष्ट्रीय क्रिकेट में शतक नहीं बना पाए थे, जिससे कुछ हद तक आलोचना हुई थी। अपने करियर की शुरुआत में, वह काफी समय तक चोटों से त्रस्त रहे थे। चन्द्रपॉल अभी ११,८६७ रनों के साथ टेस्ट क्रिकेट में आठवें सबसे ज्यादा रन बनाने वाले बल्लेबाज है। 

खराब प्रदर्शन के कारण, २०१५ में चन्द्रपॉल को वेस्टइंडीज टीम से बाहर कर दिया गया था। उसके बाद, उन्होंने २०१६ में, ४१ साल की उम्र में, विदाई के बिना, अंतर्राष्ट्रीय क्रिकेट से संन्यास की घोषणा की। उन्होंने अपने आखिरी टेस्ट पारी में खाता भी नहीं खोला था जो इंग्लैंड के खिलाफ ब्रिजटाउन में १ मई २०१५ को मुकाबला खेला गया था।

## अंतरराष्ट्रीय करियर

शिवनारायण चन्द्रपॉल के अगर ओवरऑल क्रिकेट रिकॉर्ड पर नजर डालें तो उन्होंने १६४ टेस्ट मैच खेले। जिसमें २८० पारियों में ५१.३७ की औसत से ११,८६७ रन बनाए थे। इस दौरान उन्होंने कुल ३० शतक और ६६ अर्धशतक बनाए जिसमें इनका सबसे बड़ा स्कोर नाबाद २०३ रन है। वहीं २६८ वनडे मैचों की २५१ पारियों में उन्होंने ४१.०६ की औसत से ८७७८ रन बनाए जिसमें ११ शतक और ५९ अर्धशतक रहे। वनडे में चंद्रपॉल का सर्वाधिक स्कोर १५० रन है।

उन्होंने अपना आखिरी टेस्ट मैच इंग्लैंड के खिलाफ ब्रिजटाउन में १ से ३ मई २०१५ को खेला। वहीं अपना अंतिम एक दिवसीय अंतरराष्ट्रीय मुकाबला पाकिस्तान के खिलाफ २३ मई २०११ को ढाका में खेला था। तो ट्वेन्टी-२० अंतरराष्ट्रीय में उन्होंने २२ मैचों की २२ पारियों में ३४३ रन बनाए और अंतिम मुकाबला २०१० में दक्षिण अफ्रीका के खिलाफ खेला था।

## सन्दर्भ

श्रेणी:वेस्ट इंडीज़ के क्रिकेट खिलाड़ी
श्रेणी:जीवित लोग
श्रेणी:1974 में जन्मे लोग
श्रेणी:क्रिकेट खिलाड़ी
श्रेणी:बाएं हाथ के बल्लेबाज
हिमचादर

**हिमचादर** (ice sheet) हिमानी (ग्लेशियर) बर्फ़ का एक बड़ा समूह होता है जो धरती को ढके और कम-से-कम ५०,००० वर्ग किमी क्षेत्रफल पर विस्तृत हो। तुलना के लिये यह भारत के पंजाब राज्य के क्षेत्रफल के लगभग बराबर है। वर्तमानकाल में हिमचादरें केवल अंटार्कटिका और ग्रीनलैण्ड में मिलती हैं, लेकिन पिछले हिमयुग में उत्तर अमेरिका के अधिकांश भाग पर लौरेनटाइड हिमचादर, उत्तरी यूरोप पर विशेली हिमचादर और दक्षिणी दक्षिण अमेरिका पर पैतागोनियाई हिमचादर फैली हुई थी।

क्षेत्रफल में हिमचादरें हिमचट्टानों और हिमानियों से बड़ी होती हैं। ५०,००० वर्ग किमी से कम आकार की हिमचादर को बर्फ़ की टोपी (ice cap) कहते हैं।

## अंटार्कटिक हिमचादर

अंटार्कटिका के महाद्वीप पर स्थित अंटार्कटिक हिमचादर पृथ्वी का सबसे विशाल बर्फ़ का समूह है। यह हिमचादर १.४ करोड़ वर्ग किमी पर फैली हुई है। तुलना के लिये भारत का कुल क्षेत्रफल १२ लाख वर्ग किमी से ज़रा अधिक है, यानि अंटार्कटिक हिमचादर भारत से १० गुना अधिक क्षेत्र पर विस्तृत है। इसमें ३ करोड़ घन किमी जल क़ैद है और यह विश्व के कुल मीठे पानी का नव्वे प्रतिशत (९०%) है। अगर यह पूरा पिघल जाये तो पृथ्वी के समुद्रों की सतह ५८ मीटर उठ जायेगी।

पार-अंटार्कटिक पर्वतमाला इस हिमचादर को पूर्वी अंटार्कटिक हिमचादर और पश्चिमी अंटार्कटिक हिमचादर में विभाजित करती है, जिनमें पूर्वी हिमचादर आकार में बड़ी है। पूर्वी अंटार्कटिक हिमचादर तो धरती पर टिकी है और यदी यह बर्फ़ न भी होती तो यह स्थान समुद्री-सतह से ऊपर होता लेकिन पश्चिमी अंटार्कटिक हिमचादर के नीचे की ज़मीन कहीं-कहीं पर समुद्र-सतह से २५०० मीटर नीचे है और बिना बर्फ़ के यह समुद्र का फ़र्श होता।

## ग्रीनलैण्ड हिमचादर

ग्रीनलैण्ड हिमचादर ग्रीनलैण्ड के ८२% क्षेत्रफल पर विस्तृत है और अगर यह पूरी तरह पिघले तो समुद्री-सतह को ७.२ मीटर अधिक ऊँचा कर देगी। यह अनुमान है कि भूमंडलीय ऊष्मीकरण (ग्लोबल वार्मिन्ग) के कारण हर वर्ष ग्रीनलैण्ड हिमचादर का २३९ घन किमी (५७.३ घन मील) पिघल रहा है।

## इन्हें भी देखें
* बर्फ़ की टोपी
* हिमचट्टान

## सन्दर्भ

श्रेणी:बर्फ़ समूह
श्रेणी:हिमचादरें
श्रेणी:बर्फ़
श्रेणी:हिमानी विज्ञान
श्रेणी:जलवायु
श्रेणी:कॉमन्स पर निर्वाचित चित्र युक्त लेख
मैक्मरडो हिमचट्टान

**मैक्मरडो हिमचट्टान** (McMurdo Ice Shelf) अंटार्कटिका की रॉस हिमचट्टान का एक भाग है जो उत्तर में मैक्मरडो खाड़ी और रॉस द्वीप और दक्षिण में मिन्ना चट्टान के बीच में स्थित है।

## इन्हें भी देखें
* रॉस हिमचट्टान
* मैक्मरडो खाड़ी

## सन्दर्भ

श्रेणी:हिमचट्टाने
श्रेणी:अंटार्कटिका की हिमचट्टाने
श्रेणी:विक्टोरिया धरती की स्थलाकृतियाँ
विक्टोरिया धरती

**विक्टोरिया धरती** (Victoria Land) पूर्वी अंटार्कटिका की मुख्यभूमि का एक हिस्सा है, जो पूर्व में रॉस हिमचट्टान और रॉस सागर द्वारा और पश्चिम में ओट्स धरती द्वारा सीमित है। मिन्ना चट्टान इसका सबसे दक्षिणी बिन्दु माना जाता है।

## इन्हें भी देखें
* ओट्स धरती
* रॉस हिमचट्टान
* पूर्वी अंटार्कटिका

## सन्दर्भ

श्रेणी:विक्टोरिया धरती
श्रेणी:अंटार्कटिका का भूगोल
श्रेणी:अंटार्कटिका के क्षेत्र
श्रेणी:पूर्वी अंटार्कटिका
स्टारडिक्ट

**स्टारडिक्ट** (StarDict) एक निःशुल्क ग्राफिकल यूजर इंटरफेस है जो स्टारडिक्ट प्रारूप वाली फाइलों की सामग्री को खोजने और प्रदर्शित करने के काम आता है। इसका विकास हु झेंग (Hu Zheng (胡正)) ने किया है। यह स्टरडिक् (StarDic) नामक प्रोग्राम का उत्तरवर्ती प्रोग्राम है जिसका विकास मा सु'आन (馬蘇安) ने किया था।

## बाहरी कड़ियाँ
* '''स्टारडिक्ट''' का वैकल्पिक जालस्थल
*Dictionary making tips (स्टारडिक्ट)
* Install StarDict-Tools
* Format for StarDict dictionary files
* How to create your own dictionaries.
* Creating SimiDic Dictionaries
* स्टरडिक्ट से सम्बन्धित विभिन्न प्रोग्राम और फाइलें डाउनलोड करें
बिमल वर्मा

वाइस एडमिरल * 'बिमल वर्मा' * भारतीय नौसेना में एक अधिकारी है और वर्तमान में अंडमान एवं निकोबार कमान में कमांडर इन चीफ के पद पर कार्यरत हैं। उन्हें 1 जनवरी, 1980 को भारतीय नौ सेना में कमीशन प्राप्त हुआ था।
## सन्दर्भ

श्रेणी:भारतीय नौसेना
श्रेणी:जीवित लोग
मारी बर्ड धरती

**मारी बर्ड धरती** (Marie Byrd Land) पश्चिमी अंटार्कटिका की मुख्यभूमि का एक हिस्सा है, जो रॉस हिमचट्टान और रॉस सागर से पूर्व और प्रशांत महासागर से दक्षिण में स्थित है।

मारी बर्ड धरती एक बहुत दुर्गम क्षेत्र है। जब तक सन् १९५९ में अंटार्कटिक संधि लागू हुई और देशों पर अंटार्कटिका पर नये सम्प्रभुता के दावे लगाने पर प्रतिबन्ध लगा, तब तक अंटार्कटिका के कई क्षेत्रों पर सम्प्रभुता के दावे लग चुके थे (ध्यान दें कि इन दावों को भारत सहित दुनिया के कई देश अमान्य ठहराते हैं)। लेकिन मारी बर्ड धरती इतना दुर्गम माना जाता था कि इसपर किसी ने भी दावा नहीं किया। आज भी मारी बर्ड धरती और इस से पूर्व में स्थित एट्स तट (Eights Coast) पर कोई सम्प्रभुता का दावा नहीं है और १६,१०,००० वर्ग किमी (६,२०,००० वर्ग मील) कुल क्षेत्रफल वाला यह क्षेत्र विश्व का सबसे बड़ा ऐसा इलाक़ा है जिसे कोई देश भी अपना नहीं ठहराता।

## इन्हें भी देखें
* विक्टोरिया धरती
* अंटार्कटिका

## सन्दर्भ

*
श्रेणी:अंटार्कटिका का भूगोल
श्रेणी:अंटार्कटिका के क्षेत्र
श्रेणी:अंटार्कटिका में सम्प्रभुता के दावे
रॉस सागर

**रॉस सागर** (Ross Sea) अंटार्कटिका के साथ लगा हुआ दक्षिणध्रुवीय महासागर का एक सागर है, जो उस महाद्वीप के विक्टोरिया धरती और मारी बर्ड धरती क्षेत्रों के बीच स्थित है। इस सागर के पश्चिम में रॉस द्वीप, पूर्व में रूज़वेल्ट द्वीप और दक्षिण में रॉस हिमचट्टान है। अपने सब से समीपी बिन्दु पर रॉस सागर दक्षिण ध्रुव से ३२० किमी (२०० मील) दूर है। इसके पश्चिम में सोमोव सागर और पूर्व में आमुण्डसेन सागर है। रॉस सागर को अंटार्कटिक सागरीय सजीव संसाधन संरक्षण समझौते (Convention for the Conservation of Antarctic Marine Living Resources) द्वारा 2016 में समुद्रीय संरक्षित क्षेत्र घोषित किया जो उस समय विश्व का सबसे बड़ा संरक्षित क्षेत्र था। चूँकि यह संरक्षित क्षेत्र का दर्जा स्थाई नहीं है बल्कि 35 वर्षों के लिए है, यह अंतर्राष्ट्रीय प्रकृति संरक्षण संघ के संरक्षित क्षेत्रों की सूची में नहीं आता।

## इन्हें भी देखें
* रॉस हिमचट्टान
* मैक्मरडो खाड़ी
* मारी बर्ड धरती
* विक्टोरिया धरती

## सन्दर्भ

श्रेणी:अंटार्कटिका की खाड़ियाँ
श्रेणी:दक्षिणध्रुवीय महासागर के सागर
श्रेणी:अंटार्कटिक क्षेत्र
रॉस हिमचट्टान

**रॉस हिमचट्टान** (Ross Ice Shelf) अंटार्कटिका की सबसे बड़ी हिमचट्टान है। इसका क्षेत्रफल लगभग ४,८७,००० वर्ग किमी (१,८८,००० वर्ग मील) है और चौड़ाई लगभग ८०० किमी (५०० मील) है। तुलना के लिये यह क़रीब फ़्रान्स देश के बराबर या भारत के उत्तराखण्ड, उत्तर प्रदेश, बिहार व झारखण्ड राज्यों के मिलाकर कुल क्ष्रेत्रफल के बराबर है। इसकी कुल मोटाई कई सौ मीटर है लेकिन हिमचट्टानों की ९०% प्रतिशत मोटाई पानी के नीचे होती है, इसलिये सागर के पानी के ऊपर यह हिमचट्टान १५ से ५० मीटर (५० से १६० फ़ुट) ऊची दिखती है। इसका रॉस सागर की तरफ़ का खुला किनारा लगभग ६०० किलोमीटर (३७० मील) लम्बा है।

## चित्रदीर्घा

## इन्हें भी देखें
* मैक्मरडो हिमचट्टान
* हिमचट्टान
* मैक्मरडो खाड़ी

## सन्दर्भ

श्रेणी:हिमचट्टाने
श्रेणी:अंटार्कटिका की हिमचट्टाने
शाहिद अफरीदी

**साहिबजादा मोहम्मद शाहिद ख़ान अफरीदी** (अंग्रेजी :Shahid Afridi) (जन्म : १ मार्च १९७७) में खैबर ,फाटा,पाकिस्तान में हुआ था। अफरीदी जिन्हें *बूम बूम* के नाम से भी जाना जाता है। ये पाकिस्तान क्रिकेट टीम के कप्तान भी रह चुके है।

## पृष्ठभूमि

अफरीदी का जन्म १ मार्च १९७७ को पाकिस्तान के खैबर एजेंसी, फाटा में हुआ था। वह पश्तून के अफरीदी जनजाति से हैं। अफरीदी का विवाह उनके मातृ चचेरे बहन नादिया अफरीदी से हुआ और उनकी चार बेटियां हैं: अक्सा, अंशा, अजवा और असमार। इन्होंने एक बार सिर्फ ३६ गेंदों पर शतक बनाया था। कहा जाता है कि उन्होंने यह शतक सचिन के बल्ले से बनाया था।

## अंतर्राष्ट्रीय क्रिकेट कैरियर

शाहिद अफरीदी जिन्होंने २ अक्टूबर १९९६ को केन्या क्रिकेट टीम के खिलाफ एक दिवसीय अंतरराष्ट्रीय क्रिकेट का पहला मैच खेला था। जबकि पहला टेस्ट क्रिकेट मैच २२ अक्टूबर १९९८ को ऑस्ट्रेलियाई क्रिकेट टीम के खिलाफ खेला था और ट्वेन्टी ट्वेन्टी में इन्होंने २८ अगस्त २००६ को इंग्लैंड के खिलाफ किया था।

## सन्दर्भ

श्रेणी:जीवित लोग
श्रेणी:क्रिकेट खिलाड़ी
श्रेणी:पाकिस्तानी क्रिकेट खिलाड़ी
श्रेणी:1980 में जन्मे लोग

## बाहरी कड़ियाँ

*
रॉस द्वीप, अंटार्कटिका

:*यदी आप [[भारत]] के [[अण्डमान और निकोबार द्वीपसमूह|अण्डमान व निकोबार द्वीपसमूह]] में स्थित इसी नाम के द्वीप पर जानकारी ढूंढ रहे हैं तो [[रॉस द्वीप]] का लेख देखिये*
रॉस द्वीप (Ross Island) अंटार्कटिका महाद्वीप के विक्टोरिया धरती क्षेत्र में स्थित एक ज्वालामुखीय द्वीप है, जिसे चार सक्रिय ज्वालामुखियों ने मिलकर बनाया है। यह द्वीप रॉस सागर की मैक्मरडो खाड़ी में स्थित है और अंटार्कटिका की मुख्यभूमि के समीप है। रॉस द्वीप अपने अद्वितीय भूगोल और वैज्ञानिक अनुसंधान के लिए महत्वपूर्ण स्थान माना जाता है।

## भूगोल
मैक्मरडो खाड़ी का अधिकांश भाग बर्फ़ग्रस्त रहता है और मैक्मरडो हिमचट्टान इतनी चौड़ी है कि देखने से अक्सर रॉस द्वीप टापू न होकर अंटार्कटिका की मुख्यभूमि से जुड़ा हुआ धरती का अंश ही लगता है। इस द्वीप का क्षेत्रफल २,४६० वर्ग कि॰मी॰ (९५० वर्ग मील) है जिसमें से बहुत थोड़ा ही बर्फ़ से मुक्त है। ३,७९४ मीटर (१२,४४८ फ़ुट) ऊँचा एरेबस ज्वालामुखी (Mount Erebus) इसी द्वीप पर स्थित है और यह हमारे ग्रह का दक्षिणतम सक्रिय ज्वालामुखी है। ३,२३० मीटर (१०,५९७ फ़ुट) ऊँचा टेरर ज्वालामुखी (Mount Terror), जो मूर्छित है, भी यहीं खड़ा हुआ है। इनके अलावा बर्ड पर्वत (Mount Bird) और ऐबट पर्वत (Abbot Peak) इस द्वीप पर हैं और बर्ड पर्वत पर हिमानियाँ (ग्लेशियर) चलती हैं। अपने छोटे आकार के बावजूद, रॉस द्वीप की औसत ऊँचाई विश्व के अन्य किसी भी द्वीप से अधिक है।

## इन्हें भी देखें
* मैक्मरडो हिमचट्टान
* रॉस सागर

## सन्दर्भ

श्रेणी:अंटार्कटिका के द्वीप
श्रेणी:विक्टोरिया धरती
श्रेणी:दक्षिणध्रुवीय महासागर के द्वीप
नेपाली रुपया

**नेपाली रुपया** (; चिह्न: **रु**; कोड: **NPR**) नेपाल की आधिकारिक मुद्रा है। वर्तमान मुद्रा का कोड है आईएसओ ४२१७ *NPR* और इसका सामान्यत: चिह्न **रु.** है। नेपाली रुपया १०० पैसों में बँटे हुए हैं। नेपाल राष्ट्र बैंक द्वारा इस मुद्रा के निर्गमन पर नियंत्रण रहता है। कई अन्य राष्ट्रों के मुद्रा भी रुपया कहलाते हैं। नेपाली मुद्रा का भारतीय रुपया के साथ स्थिर विनिमय है।

## इतिहास
नेपाल में प्राचीन काल में, स्वर्ण मुद्रा या चाँदी के सिक्के चलते थे। ५० पैसे के सिक्के को मोहर बोलते थे तथा अपने मुद्रा में गुरु गोरखनाथ के नाम व पादुका अंकित करते थे। आज भी यही होता है। शाह वंशीय राजायें गुरु गोरखनाथके भक्त थे। सारे कार्य उनके अनुमति पश्चात् ही किया करते थे। उन्होनें अपने मुद्रा में श्री श्री भवानी और श्री श्री श्री गोरखनाथ लिखा था और गोरख पादुका अंकित किया था। पृथ्वीराज पोख्रेल
नेपाली रुपया १९३२ से चलन में आया इसके पहले ताँबे के नेपाली मोहर चलन में थें जो दो मोहर = एक रुपया होते थें। शुरु में, नेपाली रुपया नेपाली भाषा में मोहरु कहलाता था। नेपाली रुपये का मूल्यांकन भारतीय रुपया के साथ १९३२ में १.६ नेपाली रुपया = १ के दर से स्थिर विनिमय स्थापित किया गया। 

## बैंकनोट

17 सितम्बर 1945 में सरकार ने 5, 10 और 100 रुपये के नोट जारी किये जिसे नेपाली में मोहरु नाम दिया गया था 

बिरेन्द्र बिर बिक्रम शाह के रजत जयंती के अवसर पर 25 और 250 के नोट 1997 में जारी किये गये थें।

2007 से नेपाली रुपया बैंकनोट पेरुम पेरुरी के द्वारा उत्पादित किया जा रहा है, जो इंडोनेशिया कि राष्ट्रिय टकसाल पब्लिक कम्पनी है। 

## इन्हें भी देखें
* नेपाल की अर्थव्यवस्था
* नेपाली सिक्के
* नेपाली बैंकनोट

## सन्दर्भ

## Sources

* 
* 

## बाहरी कड़ियाँ

रुपया, नेपाली
श्रेणी:स्थिर विनिमय दर
श्रेणी:नेपाल की मुद्रा
पलामू के दुर्ग

right|thumb|300px|पलामू दुर्ग
पलामू में दो दुर्ग हैं जो वर्तमान समय में कुछ जर्जर हो चुके है, लेकिन ये आज भी इस क्षेत्र की शान हैं और पर्यटकों के लिए प्रमुख आकर्षण केंद्र भी। इन किलों को 'पुराना किला' और 'नया किला' कहा जाता है।
ये दुर्ग चेरो राजवंश के राजाओं की देन हैं। इस किले को राजा मेदिनी राय ने बनवाया था।

पलामू के मुख्यालय मेदिनीनगर (डाल्टनगंज) के दक्षिण दिशा में कोयल नदी के तट पर अवस्थित शाहपुर किला पलामू इतिहास के सैकड़ों वर्षों की स्मृतियों को समेटे बद्हाल अवस्था में खड़ा है। स्थानीय लोग इस किले को 'चलानी किला' भी कहतें हैं। इतिहास के अनुसार इसका निर्माण 1766-1770 के आसपास चेरोवंशीय राजा गोपाल राय ने करवाया था और चेरो सत्ता के अवसान काल के दौरान पलामू का सम्राज्य को यहीं से संचालित किया जाता था। सन् 1771 में पलामू किला पर अंग्रेजों के आक्रमण और नियंत्रणाधीन होने के बाद शाहपुर किला ही राजा का निवास स्थान बना।

कहा जाता है कि इस किले से सुरंग के रूप में एक गुप्त मार्ग पलामू किला तक जाता था। इस किले में चेरो वंश के अंतिम शासक राजा चुड़ामन राय और उनकी पत्नी चंद्रावती देवी की प्रतिमा स्थापित की गई है। शाहपुर मुख्य मार्ग पर स्थित इस किले से कोयल नदी समेत मेदिनीनगर क्षेत्र के मनोहारी प्राकृतिक दृश्य को देखा जा सकता है। कुछ वर्ष पूर्व इस किले को पुरातात्विक महत्व का घोषित किया गया हैं लेकिन इसके बावजूद भी यह चेरोवंशीय साम्राज्य के वैभवशाली इतिहास का मूक साक्षी अपनी दुर्दशा पर सिसकता नजर आता है।

## सन्दर्भ

श्रेणी:भारत में दुर्ग
श्रेणी:झारखंड में दुर्ग
मेदिनीनगर

**मेदिनीनगर** (Medininagar), जिसका भूतपूर्व नाम **डाल्टेनगंज** (Daltonganj) था, भारत के झारखण्ड राज्य के पलामू ज़िले में स्थित एक नगर है। यह उत्तर कोयल नदी के किनारे बसा हुआ है।

## इन्हें भी देखें
* पलामू ज़िला

## सन्दर्भ

श्रेणी:पलामू ज़िला
श्रेणी:झारखंड के शहर
श्रेणी:पलामू ज़िले के नगर
*
इंदर सिंह नामधारी

**इंदर सिंह नामधारी** (जन्म :11 सितम्बर, 1942) भारत के एक राजनेता हैं। वे चतरा लोकसभा निर्वाचन क्षेत्र से सांसद चुने गये थे। सन २००९ में उन्होने २००९ में भारतीय जनता पार्टी के सहयोग से निर्दलीय चुनाव लड़ा था।

श्रेणी:भारतीय जनता पार्टी के राजनीतिज्ञ
कोयल नदी

**'कोयल** नाम की दो नदियाँ हैं-

# उत्तरी कोयल नदी
# दक्षिणी कोयल नदी
उत्तर कोयल नदी

**उत्तर कोयल नदी** (North Koel River) भारत के झारखण्ड राज्य में बहने वाली एक नदी है। इस नदी का उद्गम स्थल रांची पठार का मध्य भाग (गुमला जिले के एक छोटे से गांव कुटुवा से) है। इसके बाद उत्तरी कोयल नदी लातेहार जिले के नेतरहाट से पूर्व से गुज़रती हुई पलामू जिले के हैदरनगर से पश्चिमोत्तर में सोन नदी में विलय हो जाती है, जो स्वयं गंगा नदी की एक उपनदी है। उत्तरी कोयल नदी की कुल लम्बाई लगभग 260 किमी0 है। इस नदी के किनारे पर कुछ महत्वपूर्ण नगर स्थित है- डाल्टनगंज (पलामू), बरवाडीह (लातेहार), मझिआंव (गढ़वा)।

## इन्हें भी देखें
* सोन नदी
* दक्षिणी कोयल नदी
* छोटा नागपुर पठार

## सन्दर्भ

श्रेणी:झारखण्ड की नदियाँ
श्रेणी:सोन नदी की उपनदियाँ
दक्षिण कोयल नदी

**दक्षिण कोयल नदी** भारत के झारखण्ड और ओड़िशा राज्यों में बहने वाली एक 285 किमी (177 मील) लम्बी नदी है। यह झारखण्ड में छोटे नागपुर पठार पर रांची जिला के नगड़ी गांव से निकलती है और लोहरदगा जिला के समीप लावापानी जलप्रपात पर उत्पन्न होती है। झारखण्ड में तीन धाराएँ इसमें जल प्रदान करती हैं - उत्तर कारो, दक्षिण कारो और कोइना। इसमें सिंहभूम नदी और बेलसियंगर नदी भी विलय होती हैं। फिर यह ओड़िशा में प्रवेश करती है जहाँ यह शंख नदी से संगम करती है, जिसके बाद संयुक्त नदी को ब्राह्मणी नदी कहा जाता है, जो महानदी के नदीतंत्र का भाग है।

## इन्हें भी देखें
* उत्तरी कोयल नदी
* ब्राह्मणी नदी
* शंख नदी
* लोहरदग्गा

## सन्दर्भ

श्रेणी:झारखण्ड की नदियाँ
श्रेणी:ओड़िशा की नदियाँ
श्रेणी:महानदी की उपनदियाँ
ईद गाह

[right|thumb|250x250px|[सउदी अरब|सऊदी अरब के शहर जेद्दा में एक खुली मस्जिद ]]
right|thumb|250x250px|सिलहेट का शाही ईद गाह <br>
**ईद गाह ** या **ईदगाह **(उर्दू: عید گاہ&#x200E;) : दक्षिण एशिया में उपयोगित इसलामी संस्कृती का एक शब्द है। ईद उल-फ़ित्र और ईद अल-अज़हा के पर्वों के अवसर पर, शहर एवं गाँव के बाहर, सामूहिक प्रार्थनाओं के लिये उपयोग किये जाने वाला स्थल या मैदान। खास तौर पर रमज़ान, ईद   और बक़र ईद के मौक़ों पर यहां नमाज़ (सलात) पढ़ी जाती है, जिसे ईद की नमाज़ भी कहा जाता है।  साधारण तौर पर जहां रोज़ाना पांच वक़्त की नमाज़ पढ़ी जाती है उस स्थल को मस्जिद कहते हैं,और जिस स्थान पर केवल ईद एवं ईद अल-अज़हा की नमाज़ पढ़ी जाती है उसे ईदगाह कहते हैं। 
 

इसलामी परंपरा के अनुसार यह माना जाता है कि हज़रत मुहम्मद ने ईद की नमाज़ हमेशा खुले मैदान के बनी ईदगाह मे  अदा की थी, इस लिये इस नमाज़ को ईद गाह पर अदा करना सुन्नत (प्रेशित का तरीक़ा) माना जाता है।  

## यह भी देखिये
* ईद उल-फ़ितर
* ईद अल-अज़हा
* ईद की नमाज़

## सन्दर्भ

श्रेणी:इस्लाम
श्रेणी:इस्लामी संस्कृति
श्रेणी:ईद
केन्या क्रिकेट टीम

**केन्या** एक क्रिकेट टीम है जो  एक दिवसीय अंतरराष्ट्रीय ,टेस्ट क्रिकेट तथा ट्वेन्टी ट्वेन्टी प्रारूप में खेलती है। 

## सन्दर्भ

श्रेणी:क्रिकेट टीम
श्रेणी:क्रिकेट
शाकिब अल हसन

**खंदकर साकिब अल हसन** (बांग्ला: খন্দকার সাকিব আল হাসান *खन्दकार साकिब आल हासान*), जन्म :२४ मार्च १९८७ ,मागुरा ,खुलना ,बांग्लादेश। एक क्रिकेट खिलाड़ी है जो बांग्लादेश क्रिकेट टीम के लिए खेलते हैं। 
शाकिब एक हरफनमौला खिलाडी़ है जो बाएं हाथ से बल्लेबाजी तथा गेंदबाजी करते हैं।  साथ ही ये बांग्लादेश क्रिकेट टीम के कप्तान है। इंडियन प्रीमियर लीग में पहले ये कोलकाता नाइट राइडर्स के लिए खेलते थे जबकि २०१८ इंडियन प्रीमियर लीग में इन्हें सनराइजर्स हैदराबाद ने नीलामी में खरीद लिया था।। साथ ही ये वर्तमान में ऑल-राउन्डर खिलाड़ियों में शीर्ष पर है।

## सन्दर्भ

## बाहरी कड़ियाँ
* 

श्रेणी:बांग्लादेश के क्रिकेट खिलाड़ी
श्रेणी:क्रिकेट खिलाड़ी
श्रेणी:जीवित लोग
श्रेणी:1987 में जन्मे लोग
श्रेणी:बांग्लादेश के लोग
श्रेणी:खुलना के लोग
श्रेणी:बांग्लादेश के वनडे क्रिकेट खिलाड़ी
श्रेणी:सनराइजर्स हैदराबाद के क्रिकेट खिलाड़ी
सातवाहन एक्सप्रेस

सातवाहन एक्सप्रेस, एक इंटरसिटी एक्सप्रेस हैं जो आंध्र प्रदेश और तेलंगाना राज्य के विजयवाड़ा और सिकंदराबाद के बीच चलती है। भारतीय रेल के दक्षिण मध्य रेलवे के विजयवाड़ा डिविजन द्वारा इस ट्रेन का संचालन होता है। यह ट्रेन 351 किलोमीटर (218 मील) की दूरी सिर्फ 5 घंटे और 35 मिनट तय करती हैं। इस ट्रेन की लोकप्रियता एवं बढ़ती मांग के कारण, महबुबाबाद और माधिरा स्टेशनों को गाडी के स्टॉप के तौर पर जोड़ा गया था। विजयवाड़ा जंक्शन तक पहुँचने से पहले यह ट्रैन काजीपेट, वारंगल, केसामुद्रम, महबुबाबाद, खम्मम और माधिरा स्टेशनों पर रूकती है। दक्षिण मध्य रेलवे में यह सबसे तेज चलने वाली ट्रेन हैं। इसकी अधिकतम गति माधिरा एवं खम्मम के बीच की 134 किलोमीटर तय करने में होती है।

## गाडी संख्या
12,713 (अप) विजयवाड़ा - सिकंदराबाद एक्सप्रेस सातवाहन।
12714 (डाउन) सिकंदराबाद-विजयवाड़ा सातवाहन एक्सप्रेस।

इस ट्रेन का नामकारन सातवाहन साम्राज्य के नाम पर रखा गया हैं। जो दक्षिण भारत की एक महत्वपूर्ण साम्राज्य था एवं जिसका शासन आंध्र, तेलंगाना महाराष्ट्र के कुछ हिस्सों, मध्य प्रदेश, विदर्भा, कर्नाटक एवं गोवा तक फैला हुआ था।

## समय सारिणी
12,713 (अप) विजयवाड़ा-सिकंदराबाद सातवाहन एक्सप्रेस, विजयवाड़ा से सुबह के 6.10 में खुलती हैं एवं दोपहर के 11.45 में सिकंदराबाद पहुँचती हैं।

इसके विपरीत 12714 (डाउन) सिकंदराबाद-विजयवाड़ा सातवाहन एक्सप्रेस, सिकंदराबाद स्टेशन से दिन के 16.15 मिनट पर खुलती हैं एवं रात के 10.10 मिनट पर विजयवाड़ा पहुँचती हैं।

किराया तालिका

## सन्दर्भ

श्रेणी:मेल एक्स्प्रेस ट्रेन
परशु

[250px|right|thumb|[परशुराम, जो सदा अपने हाथों में परशु धारण किये रहते थे।]]
**परशु** एक हथियार है जो कुल्हाड़ी से मिलता-जुलता है। यह संस्कृत शब्द है, इसे हिन्दी में (तद्भव शब्द) 'फरसा' कहते हैं। देवताओं में परशु भगवान शिव के सबसे छोटे पुत्र भगवान गणपति धारण करतें हैं और भगवान विष्णु के अवतार भगवान श्री जमदग्निनन्दन परशुराम भी धारण करतें हैं और स्वयं भगवान शिव भी परशु धारण करतें हैं। महाभारत में अश्विनी कुमार दस्र के पुत्र सहदेव परशु चलाने में निपूर्ण थे।

में बह निपूर्ण थे। णुत

श्रेणी:हथियार
सुकेत रियासत

**सुकेत** भारत में अंग्रेजी राज के समय एक रियासत थी, जिसकी राजधानी  पांगणा (सुरही इलाके में ) में थी। तब यह रियासत "पंजाब हिल स्टेट्स" का हिस्सा थी। १९५८ में सुकेत के तत्कालीन राजा लक्ष्मण सेन ने "इंस्ट्रूमेंट ऑफ अक्सीशन" पर हस्ताक्षर किया, जिसके बाद सुकेत भारत का हिस्सा बन गया। सुकेत और मण्डी रियासत को मिलाकर मण्डी जिले का गठन किया गया, जो वर्तमान में हिमाचल प्रदेश में है। इसकी स्थापना १२४१ मे वीरसेन ने की थी |

## सुकेत के राजा
* १६६३ - १७२१ जीत सेन (मृत्यु १७२१)
* १७२१ - १७४८ गरुड़ सेन (१६९३ - १७४८)
* १७४८ - १७६२ भीकम सेन (मृत्यु १७६२) (अफ़ग़ान आक्रमण)
* १७६२ - १७९१ रंजीत सेन (मृत्यु १७९१)
* १७९१ - १८३८ बिक्रम सेन द्वितीय (मृत्यु १८३८)
* १८३८ - १८७६ उग्र सेन द्वितीय (मृत्यु १८७६)
* १८७६ - अप्रैल १८७८ रुद्र सेन (१८२८ - १८८६)
* १८७८ - १८७९ अरिमर्दन सेन (१८६३ - १८७९)
* २९ मार्च १८७९ - २७ मई १९०८ दश्त निकंदन सेन (१८६५ - १९०८)
* २९ मार्च १८७९ - १८८४ मुंशी हरदयाल सिंह
* २७ मई १९०८ - १२ अक्टूबर १९१९ सर भीम सेन (१८८५ - १९१९)
* १३ अक्टूबर १९१९ - १५ अगस्त १९५७ लक्ष्मण सेन (१८९५ - १९७०)

## संदर्भ
* B. R. Beotra, ed. *Gazetteer of the Suket State*. (1927)

श्रेणी:भारत की रियासतें
फैरमोन्ट होटल एंड रिसॉर्ट्स

फैरमोन्ट होटेल एंड रिज़ॉर्ट्स कनाडा स्थित विलासितापूर्ण होटेल और रिज़ॉर्ट्स चलाने वाला एक समूह है. वर्तमान मे यह समूह कनाडा, युनाइटेड स्टेट्स, चीन, जर्मनी, भारत, केन्या, मेक्सिको, स्विट्ज़र्लॅंड, टर्की सहित १९ देशों में अपने होटेल और रिज़ॉर्ट्स चलाता है.
  
कनाडा मे यह समूह अपने एतिहसिक होटेल और रिज़ॉर्ट्स जैसे कि द एमप्रेस (विक्टोरीया में), होटेल वॅनकूवर (वॅनकूवर में), डी पॅलाइज़र (कॅल्गरी में), द रॉयल यॉर्क (टोरोंटो)आदि के लिया जाना जाता है. डरअसल इनमें से कई सारे होटेल १९वीं सदी के अंत में और २०वीं सदी के आरंभ मे केनेडियन पेसिफिक रेलवे और केनेडियन नॅशनल रेलवे द्वारा बनाए गये थे.
 
फैरमोन्ट समूह के परिसम्पतियों में कई सारे जाने-माने और अपने शहरों के पहचान चिन्ह कहे जाने वाली इमारतें शामिल हैं जैसे कि द प्लाज़ा (न्यू यॉर्क), द सेवाय होटेल (लंडन), द पीस होटेल (शंघाई) और द मक्का क्लॉक रॉयल टवर होटेल (मक्का, सऊदी अरेबिया).

## इतिहास

सन फ्रॅनसिसको में स्थित पहला फैरमोन्ट होटेल एतिहसिक महलों की सूची मे शामिल है. जब यह होटेल बन ही रहा था तो १९०६ मे एक भयानक भूकंप आया. फिर भी इसका नवनिर्मित भवन बिना किसी नुकसान के खड़ा रहा. हालाँकि इसके बाद हुई आगज़नी मे इसकी इमारत को बहुत नुकसान पहुँचा फिर भी वास्तुकार जूलीया मॉर्गन की निगरानी मे हुए नवनिर्माण के उपरांत इस होटेल का १९०७ में उद्घाटन किया गया. बाद में यह बेंजामिन स्विग द्वारा १९४५ में अधिग्रहित कर लिया गया. 

१९६० के दशक के आरंभ से फैरमोन्ट होटेल समूह ने युनाइटेड स्टेट्स के प्रमुख शहरों मे छोटे विलासितापूर्ण होटलों की एक श्रृंखला का निर्माण करना शुरू कर दिया. १९९९ मे केनेडियन पेसिफिक होटेल्स एंड रिज़ॉर्ट्स कंपनी द्वारा खरीदे जाने तक फैरमोन्ट-श्रृंखला में ७ होटेल जुड़ चुके थे. इसके अलावा बेल्व्यू स्ट्रॅट्फर्ड होटेल (फिलडेल्फिया) १९७० के दशक से ही फैरमोन्ट फिलडेल्फिया के नाम से कार्यरत था. 

अधिग्रहण के उपरांत केनेडियन पेसिफिक होटेल्स एंड रिज़ॉर्ट्स समूह ने २००१ में अपने आप को पाँच परिभागो में बाँट दिया. यह कदम इसके आंतरिक परिभागो के मूल्यांकन में वृद्धि के लिए किया गया था. साथ ही कनाडा के इतर समूह के आकर्षण को बढ़ाने के लिए काफ़ी छोटी परंतु नामचीन फैरमोन्ट के नाम से ही समूह का संचालन किया जाने लगा.

२००४ में फैरमोन्ट होटेल्स एंड रिज़ॉर्ट्स इंक ने यू. एस. ए.- स्थित मेरिट्ज़ वुल्फ एंड कंपनी को ७० मिलियन यू. एस. डालर का भुगतान कर उस प्रबंधन कंपनी का पूर्ण नियंत्रण प्राप्त कर लिया जो इसकी परिसम्पतियों को चलती है. इस कदम के उपरांत फैरमोन्ट होटेल्स एंड रिज़ॉर्ट्स (जिसका मुख्यालय टोरंटो मे है) की स्थापना की गयी. इस नये होटेल प्रबंधन समूह मे फैरमोन्ट समूह की ६७% भागीदारी थी और बाकी का ३३% मेरिट्ज़ वुल्फ एंड कंपनी और किंग्डम होटेल्स के पास संयुक्त रूप से था. २००२ मे किंग्डम होटेल्स ने इस संस्था में भागीदारी को मूल फैरमोन्ट समूह मे हिस्सेदारी की कीमत पर छोड़ दिया.

## पुरस्कार और सम्मान
अक्तूबर २००८ मे मेडीयाकोर्प कॅनडा इंक. ने फैरमोन्ट होटेल्स एंड रिज़ॉर्ट्स को कनाडा की १०० प्रमुख रोजगारप्रदाता कंपनियों मे शामिल किया और मक्लेन'स नाम की समाचार पत्रिका मे भी इसका उल्लेख किया गया.
उसी महीने बाद में टोरोंटो स्टार समाचार पत्र ने इसे ग्रेटर टोरोंटो का सबसे बड़ा रोजगारप्रदाता माना.

## सन्दर्भ
स्वामी विरजानन्द (रामकृष्ण मिशन)

thumb|208x208px|स्वामी विरजानन्द
**स्वामी विरजानन्द** (10 जून 1873 – 30 मई 1951) रामकृष्ण मिशन के पूर्व अध्यक्ष थे। उनका मूल नाम कलिकृष्ण बसु था। वे सारदा देवी के शिष्य थे। 

## इन्हें भी देखें
*स्वामी विरजानन्द (स्वामी दयानन्द सरस्वती के गुरु)

श्रेणी:रामकृष्ण मिशन के स्वामी
श्रेणी:1873 में जन्मे लोग
श्रेणी:1951 में निधन
संयुक्त अरब अमीरात क्रिकेट टीम

**संयुक्त अरब अमीरात क्रिकेट टीम**  () वह टीम है जो अंतर्राष्ट्रीय क्रिकेट में संयुक्त अरब अमीरात का प्रतिनिधित्व करती है। वे अमीरात क्रिकेट बोर्ड (ईसीबी) द्वारा शासित हैं, जो 1989 में अंतर्राष्ट्रीय क्रिकेट परिषद (आईसीसी) का एक अफिलिएट सदस्य और अगले वर्ष एक एसोसिएट सदस्य बन गया।
2005 के बाद से, आईसीसी का मुख्यालय दुबई में स्थित है।

## सन्दर्भ

विराट कोहली (Virat Kohli) ने वनडे टीम (Indian Cricket Team) की कप्तानी से हटाए जाने पर एक महीने बाद टेस्ट कप्तानी से हटने का फैसला किया. सितंबर 2021 में, भारत के टी20 वर्ल्ड कप (T20 World Cup 2021) के लिए UAE जाने से पहले, कोहली ने खुलासा किया था कि वह टूर्नामेंट के बाद टी20 टीम की कप्तानी की भूमिका से हट जाएंगे.

नई दिल्ली:: 

बीसीसीआई अध्यक्ष (BCCI President) के तौर पर पूर्व भारतीय कप्तान सौरव गांगुली (Sourav Ganguly) का कार्यकाल खत्म हो चुका है और भारत के पूर्व वर्ल्ड कप विजेता रोजर बिन्नी (Roger Binny) होने वाली बोर्ड की एजीएम (AGM) में गांगुली की जगह लेंगे. इस सप्ताह की शुरुआत में यह बताया गया था कि गांगुली BCCI अध्यक्ष के रूप में बने रहना चाहते हैं लेकिन दूसरे कार्यकाल के लिए बात नहीं बन पाई, जबकि जय शाह (Jay Shah) सचिव के रूप में बने रहेंगे. इन खबरों के बीच और गांगुली के BCCI अध्यक्ष के रूप में भूमिका के अंत पर एक स्पष्ट बयान के बीच, सोशल मीडिया पर विराट कोहली (Virat Kohli) पर मीम्स और पोस्ट की बाढ़ आ गई

.ये Karma है”, सौरव गांगुली के BCCI अध्यक्ष से हटने के बाद विराट कोहली फैंस ने लाई Memes की बाढ़
श्रेणी:क्रिकेट टीम
श्रेणी:एशिया की क्रिकेट टीमें
श्रेणी:संयुक्त अरब अमीरात
द एशियन एज

**''द एशियन एज** (The Asian Age*) अंग्रेज़ी भाषा में प्रकाशित होने वाला भारत का दैनिक समाचार पत्र है। यह दिल्ली, मुम्बई और कोलकाता में प्रकाशित होता है। लंदन में इसका "अंतर्राष्ट्रीय संस्करण" भी प्रकाशित होता है। यह 1994 में प्रकाशित होना आरम्भ हुआ।

यह प्रकाशन कंपनी *डेक्कन क्रॉनिकल* को भी प्रकाशित करती है।

== इन्हें भी देखें ==
* [[एम॰ जे॰ अकबर|एम॰जे॰ अकबर]], *द एशियन एज* के संस्थापक तथा तत्कालीन प्रमुख सम्पादक भी हैं।

== सन्दर्भ ==
<div data-template-mapping="{&quot;targetname&quot;:&quot;Reflist&quot;}" class="reflist" style=" list-style-type: decimal;">
</div>

== बाहरी कड़ियाँ ==
* [https://web.archive.org/web/20160303181135/http://www.asianage.com/ *द एशियन एज* का जालस्थल]
* [https://web.archive.org/web/20130709064932/http://epaper.asianage.com/ *एशियन एज* ई-पेपर]
* [https://web.archive.org/web/20090109050938/http://www.dailynewspapercovers.com/View/India/The+Asian+Age/ *द एशियन एज'' - दैनिक समाचार पत्र का आवरण]

श्रेणी:अंग्रेजी समाचार पत्र
दिन-रात क्रिकेट

[thumb|right|200px|दिन-रात क्रिकेट मैच का एक दृश्य [ट्रेंट ब्रीज का]]
**दिन-रात क्रिकेट** (अंग्रेजी : Day/Night Cricket और Floodlight Cricket) जो कि आमतौर पर दिन और रात में खेले जाने वाले क्रिकेट मैचों को कहा जाता है।  **दिन - रात** का पहला मैच प्रथम श्रेणी क्रिकेट के तहत १९९४ में खेला गया था।
अभी वर्तमान में लगभग ७० से ८० प्रतिशत तक **दिन-रात** में ही मैच खेले जाते हैं। २०११ आईसीसी क्रिकेट विश्व कप जो कि भारत ,बांग्लादेश तथा श्रीलंका में आयोजित किया गया था उनके लगभग आधे मैच **दिन-रात** में खेले गए थे।  २०१५ में ऑस्ट्रेलिया तथा न्यूज़ीलैंड में आयोजित किया गया २०१५ आईसीसी क्रिकेट विश्व कप के मैच भी **दिन-रात** खेले गए थे।

## सन्दर्भ

श्रेणी:क्रिकेट
आदेली धरती

**आदेली धरती** (Adélie Land) अंटार्कटिका की मुख्यभूमि का एक हिस्सा है, जिसे फ़्रान्स अपना हिस्सा बताता है, लेकिन जिसे बाक़ी विश्व किसी भी देश का हिस्सा नहीं मानता। सन् १९५६ से यहाँ एक फ़्रान्सीसी अनुसंधान केन्द्र चला है जहाँ हमेशा लोग होते हैं। औसतन यहाँ गर्मियों में ३३ और सर्दियों में लगभग ६० लोग होते हैं।

## इन्हें भी देखें
* अंटार्कटिका

## सन्दर्भ

श्रेणी:आदेली धरती
श्रेणी:अंटार्कटिका का भूगोल
श्रेणी:अंटार्कटिका के क्षेत्र
ओवर (क्रिकेट)

thumb|दो गेंदबाजों द्वारा फेंके गए ओवरों और मेडन ओवरों की संख्या दिखाने वाला स्कोरबोर्ड।
**ओवर** जिसे अंग्रेजी में भी (over) कहा जाता है ,क्रिकेट मैचों का एक छः गेंदों का कोष्ठक होता है  जिसमें एक गेंदबाज लगातार छः गेंदे फैंकता है फिर जैसे ही छः गेंदे पूरी हो जाती है तब अंपायर ***ओवर*** बोल देता है। इसके बाद नया गेंदबाज गेंदबाजी करने आता है। 

सबसे पहले क्रिकेट मैचों में १८८८ के आसपास एक **ओवर** में ४ गेंदे ही फैंकी जाती थी लेकिन १९७८ के बाद से अभी तक एक **ओवर** में छः गेंदे ही फैंकी जाती है। 
## सन्दर्भ

श्रेणी:क्रिकेट शब्दावली
श्रेणी:क्रिकेट
विकेट

thumb|right|200px

**विकेट** एक अंग्रेजी भाषा का शब्द है जिसका उल्लेख आमतौर पर क्रिकेट नामक खेल में किया जाता है। 

## सन्दर्भ
मुशफिकुर रहीम

thumb|right|100px
**मुश्फिकुर रहीम** (बंगला: মুশফ়িক়ুর রহীম *मुशफ़िक़ुर रहीम*) (जन्म:०९ मई १९८८) बोग्रा बांग्लादेश। बांग्लादेश क्रिकेट टीम के खिलाड़ी है जो  विकेट-कीपर है। **मुश्फिकुर रहीम** बांग्लादेश क्रिकेट टीम की कप्तानी भी कर चूके है। 

## सन्दर्भ

श्रेणी:जीवित लोग
श्रेणी:1988 में जन्मे लोग
श्रेणी:बांग्लादेश के क्रिकेट खिलाड़ी
श्रेणी:क्रिकेट खिलाड़ी
श्रेणी:बांग्लादेश के वनडे क्रिकेट खिलाड़ी
राउंड-रॉबिन प्रतियोगिता

**राउंड-रॉबिन प्रतियोगिता** (या सभी मैच खेलने का टूर्नामेंट/प्रतियोगिता) एक प्रतियोगिता का नियम है, जिसमें प्रत्येक प्रतियोगी टीम अपने पूरे मैच खेलती है। ये प्रारूप आमतौर पर क्रिकेट में ही प्रयोग किया जाता है। 

## सन्दर्भ

श्रेणी:क्रिकेट के नियम
जेल जेट कर्तक

thumb|upright|जल जेट कर्तक का एक आरेख #1: उच्च दाब वाला जल प्रवेशक #2: jewel (ruby or diamond). #3: abrasive (garnet). #4: mixing tube. #5: guard. #6: cutting water jet. #7: cut material

**जल जेट कर्तक** (water jet cutter) एक औद्योगिक औजार है जो अनेकों परकार के पदार्थों को काट सकता है। काटने के लिये यह उच्च दाब वाले जल के जेट (प्रधार) का उपयोग करता है या जल और किसी अपघर्षी पदार्थ के मिश्रण वाले जेट का उपयोग करता है। 

## सन्दर्भ
श्रेणी:कर्तन औजार
अंटार्कटिक सन्धि तंत्र

**अण्टार्कटिक सन्धि तन्त्र** (Antarctic Treaty System) दिसम्बर १, १९५९ में हस्ताक्षरित होने वाली **अण्टार्कटिक सन्धि** (Antarctic Treaty) और उस से सम्बन्धित समझौतों का सामूहिक नाम है। अण्टार्कटिक पृथ्वी का इकलौता महाद्वीप है जहाँ कोई मनुष्य मूल रूप से नहीं रहता था और यह सन्धि व्यवस्था अण्टार्कटिका के विषय में सभी अन्तरराष्ट्रीय सम्बन्धों को निर्धारित करता है। अंटार्कटिक सन्धि १९६१ से लागू हुई और सन् २०१६ तक इसपर ५३ देश हस्ताक्षर कर चुके थे। इस सन्धि के अन्तर्गत अण्टार्कटिका को एक वैज्ञानिक संरक्षित क्षेत्र घोषित कर दिया गया और इस महाद्वीप पर किसी भी प्रकार की सैनिक कार्यवाई पर पाबन्दी लगा दी गई। साथ ही अण्टार्कटिका के मामलों पर निर्णय करने के लिये एक वार्षिक "अण्टार्कटिक सन्धि परामर्श बैठक" (Antarctic Treaty Consultative Meeting या ATCM) की परम्परा चालू की गयी।

## सम्प्रभुता वर्जित
जब सन्धि पर पहले हस्ताक्षर हुए तब सात देश अण्टार्कटिका के अलग-अलग क्षेत्रों पर अपनी सम्प्रभुता का दावा करते थे, यानि उन क्षेत्रों को अपने देशों का भाग बताते थे। सन्धि ने यह कहा कि कोई भी हस्ताक्षर करने वाला न तो अपने दावे से हट रहा है, न किसी और का दावा मान रहा है और न ही कोई नया दावा करेगा। मिसाल के लिये फ्रांस अण्टार्कटिका के आदेली धरती नामक क्षेत्र को अपना हिस्सा मानता है लेकिन सन्धि के अन्तर्गत वह इस दावे को किसी और से मनवाने में अक्षम है। वहीं भारत अण्टार्कटिका के किसी भी क्षेत्र पर किसी भी देश की प्रभुता नहीं स्वीकारता और पूरे महाद्वीप को पूर्ण मानव जाति की सम्पत्ति मानता है।

## दो प्रकार के सदस्य देश
अंटार्कटिक सन्धि में दो प्रकार के सदस्य देश हैं - परामर्शी (consultative) और अपरामर्शी (non-consultative)। सन्धि के अनुसार जब हर साल अंटार्कटिक सन्धि परामर्श बैठक होती है तो परामर्शी देशों को प्रस्तावों पर वोट देने का अधिकार होता है लेकिन अपरामर्शी सदस्यों को यह अधिकार नहीं होता। परामर्शी सदस्य बनने के लिये किसी देश को यह दिखाना होता है कि वह अंटार्कटिका में अनुसंधान करने में सक्रीय है। इस सक्रीयता का एक पहलू अंटार्कटिका में अनुसंधान केन्द्र स्थापित करना होता है जहाँ उस देश के वैज्ञानिक दस्ते रहकर काम कर सकें। अंटार्कटिका का वातावरण कठोर है और वहाँ पहुँचना भी दुर्गम है इसलिये यह कम ही देश कर पाए हैं। २०१६ में विश्व के २०० से अधिक कुल देशों में से अंटार्कटिक सन्धि के ५३ सदस्य थे, जिनमें से केवल २९ परामर्शी दर्जा रखते थे।

## इन्हें भी देखें
* अंटार्कटिका
* संयुक्त राष्ट्र की समुद्री क़ानून संधि

## सन्दर्भ

श्रेणी:बहुराष्ट्रीय संधियाँ
श्रेणी:अंटार्कटिका
श्रेणी:अंटार्कटिका में सम्प्रभुता के दावे
माइक्रोडर्मबरसन

**माइक्रोडर्मबरसन** () एक हल्के प्रकार की कृत्रिम कायिक चिकित्सा है जिसमें अधिचर्म से मृत त्वचा कोशिकायों की सबसे बाहरी परत की खाल उतरने के कार्य को एक यांत्रिक प्रक्रिया के द्वारा संपन्न किया जाता है। सामान्यतः इस प्रक्रिया में दो भाग होते हैं :- एक अपपर्णन (खाल उतारने की क्रिया) पदार्थ जैसे कि क्रिस्टल अथवा हीरे की कनी और एक चूषण यंत्र जिसके द्वारा खाल उतारने की क्रिया के दौरान त्वचा को कोमलता के साथ उठाया जाता है।

यह एक बिना चीड़-फाड़ वाली प्रक्रिया है जिसे एक त्वचा की देखभाल करने वाले विशेषज्ञ द्वारा अपने कार्य स्थल में हीं संपन्न किया जा सकता है। यह प्रक्रिया त्वचा के अपपर्णन की क्रिया को यांत्रिक रूप से करने हेतु बनाए गये कुछ विशेष प्रकार के उत्पादों के साथ घर पर भी की जा सकती है।  सैलून में इस कार्य में प्रयोग किए जाने वाले कई सारे यंत्रो में त्वचा को रगड़ने वाले उपकरण में समायोजित किए जाने वाले चूषक लगे होते हैं। हाल-फिलहाल में यह सुविधा कई घरेलू उपयोग वाले यंत्रो में भी पायी जाने लगी है।

आम तौर पर इस प्रक्रिया में किसी तरह की सुई अथवा बेहोश करने वाली द्वा की आवश्यकता नहीं होती. त्वचा की सहनशीलता और संवेदनात्मक क्षमता के आधार पर वॅक्यूम प्रेशर और गति को समायोजित किया जाता है। माइक्रोडर्मबरसन के दौरान अक्सर बिल्ली द्वारा त्वचा को चाटने जैसा एहसास होने का उल्लेख कई बार किया जाता है। सामान्य तौर पर माइक्रोडर्मबरसन के एक सत्र में ५ से ६० मिनट तक का समय लगता है। इस प्रक्रिया के बाद किसी तरह के आराम की कोई ज़रूरत नहीं होती और ज़्यादातर लोग के सत्र के माइक्रोडर्मबरसन तुरंत बाद ही अपने दैनिक गतिविधियों में लग जाते हैं। 

## माइक्रोडर्मबरसन संयत्र

परंपरागत रूप से माइक्रोडर्मबरसन के क्रिस्टल संयत्र में एक पंप, एक जोड़ने वाली नली, एक हॅंड पीस, और एक वॅक्यूम श्रोत लगा होता है। पंप के द्वारा त्वचा को रगड़ने के लिए अक्रिय क्रिस्टल - जैसे कि अल्यूमिनियम ऑक्साइड, मॅग्नीज़ियम ऑक्साइड, सोडियम क्लॉराइड, ओर सोडियम बाइकार्बनेट - की एक उच्च-दवाब वाली धारा उत्पन्न की जाती है और वॅक्यूम क्रिस्टल को हटा कर त्वचा कोशिकायों का अपपर्णन करता है।

विकल्प के तौर पर अक्रिय किस्टल को हीरे के कोने के रूखड़े परत वाले संयत्र के द्वारा भी बदला जा सकता है। 

हीरे वाले माइक्रोडर्मबरसन संयत्र का एक फ़ायदा यह है कि इसके प्रयोग के द्वारा क्रिस्टल के अत्यंत महीन कण की उत्पत्ति को रोका जा सकता है। कई बार ये कण आँख अथवा नाक में घुस जाते है जिससे समस्या हो सकती है। इसी कारण आंखो और मुँह के आसपास माइक्रोडर्मबरसन की क्रिया के लिए हीरे वाले प्रक्रिया को ही उच्च-सुरक्षा वाला माना जाता है। सामान्यतः माइक्रोडर्मबरसन हॅंड पीस की त्वचा के विरुढ़ गति जितनी धीमी होती है और त्वचा के ऊपर इसके जितने ज़्यादा चक्कर लगते हैं त्वचा का उतना ही बढ़िया उपचार होता है।

## दुष्प्रभाव

माइक्रोडर्मबरसन उपचार का न के बराबर (अथवा बहुत कम) दुष्प्रभाव होता है, ना ही इसके कारण और कोई जटिलता उत्पन्न होती है। फिर भी कुछ मरीजों में अस्थाई तौर पर त्वचा का हल्का सुखापन, सूर्य की किरणों के प्रति अति संवेदनशीलता हो सकती है। उपचार की गयी त्वचा में अस्थाई तौर पर खरोंच और नीले निशान पड़ने की संभावना अत्यंत ही दुर्लभ मामलो में पायी जाती है।

## सन्दर्भ
पश्चिमी अंटार्कटिका

**पश्चिमी अंटार्कटिका** (West Antarctica) अंटार्कटिका महाद्वीप का पश्चिमी एक-तिहाई हिस्सा है। पार-अंटार्कटिक पर्वतमाला अंटार्कटिका को दो भागों में बांटती है। पश्चिमी अंटार्कटिका इस पर्वतमाला से पश्चिम में स्थित भाग है। इस के विपरीत पूर्वी अंटार्कटिका इस पर्वतमाला की दूसरी ओर है और यहाँ अंटार्कटिका के कुल क्षेत्रफल का लगभग दो-तिहाई हिस्सा आता है। अंटार्कटिका के इन दोनों भागों के बीच पूर्वी अंटार्कटिका की औसत ऊँचाई अधिक है।

## इन्हें भी देखें
* पूर्वी अंटार्कटिका
* पार-अंटार्कटिक पर्वतमाला

## सन्दर्भ

श्रेणी:पश्चिमी अंटार्कटिका
आलोक कुमार वर्मा

**आलोक कुमार वर्मा** भारतीय वरिष्ठ आईपीएस अधिकारी हैं, वर्तमान में वे दिल्ली पुलिस के आयुक्त हैं। इससे पूर्व वे तिहाड़ जेल के महानिदेशक के रूप में काम कर चुके हैं।
## सन्दर्भ

श्रेणी:जीवित लोग
श्रेणी:भारतीय पुलिस अधिकारी
राष्ट्रीयता

**राष्ट्रीयता** (Nationality) किसी व्यक्ति और किसी संप्रभु राज्य (अक्सर देश) के बीच के क़ानूनी सम्बन्ध को बोलते हैं। राष्ट्रीयता उस राज्य को उस व्यक्ति के ऊपर कुछ अधिकार देती है और बदले में उस व्यक्ति को राज्य सुरक्षा व अन्य सुविधाएँ लेने का अधिकार देता है। इन लिये व दिये जाने वाले अधिकारों की परिभाषा अलग-अलग राज्यों में भिन्न होती है। आम तौर पर परम्परा व अंतरराष्ट्रीय समझौते हर राज्य को यह तय करने का अधिकार देते हैं कि कौन व्यक्ति उस राज्य की राष्ट्रीयता रखता है और कौन नहीं। साधारणतया राष्ट्रीयता निर्धारित करने के नियम राष्ट्रीयता क़ानून (nationality law) में लिखे जाते हैं।

## राष्ट्रीयता और नागरिकता में अंतर
नागरिकता किसी व्यक्ति को देश के भीतरी जीवन में भाग लेने व वहाँ रहने के अधिकार देती है। राष्ट्रीयता इस से अलग है और इसका महत्त्व केवल अंतर्राष्ट्रीय स्तर पर होता है और उस व्यक्ति को रक्षा व आने-जाने की पहचान देती है। आधुनिक काल में जिसके पास नागरिकता होती है उसके पास राष्ट्रीयता भी होती है, लेकिन यह आवश्यक नहीं है कि जिसके पास राष्ट्रीयता हो उसके पास नागरिकता भी हो। ऐसे व्यक्ति जिनके पास राष्ट्रीयता तो है लेकिन नागरिकता के पूर्ण अधिकार नहीं, उन्हें अक्सर "दूसरे दर्जे का नागरिक" (second-class citizen) कहा जाता है। उदाहरण के लिये ब्रिटेन के राष्ट्रीयता क़ानून में राष्ट्रीयता की छह श्रेणियाँ परिभाषित हैं और केवल सबसे उच्च श्रेणी के व्यक्तियों को ही "ब्रिटिश नागरिक" कहते हैं। अन्य पाँच दर्जों की ब्रिटिश राष्ट्रीयता रखने वालों को ब्रिटेन में बसने या काम करने का अधिकार नहीं है लेकिन उन्हें, अगर वे किसी अन्य देश में कठिनाई में हों, तो ब्रिटिश सरकार से सहायता मांगने का हक है।

## इन्हें भी देखें
* नागरिकता
* संप्रभु राज्य

## सन्दर्भ

*
श्रेणी:राजनैतिक अवधारणाएँ
श्रेणी:कानूनी अवस्था के अनुसार लोग
गामबूर्तसेव पर्वतमाला

**गामबूर्तसेव पर्वतमाला** (Gamburtsev Mountain Range) पूर्वी अंटार्कटिका में स्थित एक पर्वतमाला है। अंटार्कटिका के दुर्गम स्थान के कारण इसका अस्तित्व लगभग पूर्ण मानव इतिहास में अज्ञात रहा और यह सन् १९५८ में तीसरे सोवियत अंटार्कटिक अभियान में पाई गई। इसका नाम भूभौतिकी के प्रसिद्ध सोवियत वैज्ञानिक ग्रिगोरी आलेक्सान्द्रिविच गामबूर्तसेव (Grigoriy A. Gamburtsev, Григорий Александрович Гамбурцев) पर रखा गया। यह पर्वतमाला लगभग १२०० किमी तक चलती है और इसके पर्वतों की अनुमानित ऊँचाई २,७०० मीटर (८,९०० फ़ुट) है। यह हमेशा लगभग ६०० मीटर मोटी हिमचादर से ढके होते हैं।

## इन्हें भी देखें
* पूर्वी अंटार्कटिका
* पार-अंटार्कटिक पर्वतमाला

## सन्दर्भ

श्रेणी:अंटार्कटिका की पर्वतमालाएँ
श्रेणी:पूर्वी अंटार्कटिका
सोनौली

**सोनौली** (Sonauli) उत्तर प्रदेश का एक कस्बा है जो भारत-नेपाल सीमा पर स्थित है और दोनों देशों के बीच आवागमन का प्रमुख संक्रमण बिन्दु है। यह महराजगंज ज़िले में गोरखपुर से १०० किमी दूर है। सोनौली से सबसे पास स्थित रेलवे स्टेशन नौतनवाँ है जो यहाँ से ७ किमी दूर है। सोनौली से सबसे निकट हवाई अड्डा भैरहवा में है जो सोनौली से ४ किमी दूर है। सोनौली को २०१७ में नगर पंचायत घोसित कर दिया गया है

## इन्हें भी देखें
* महराजगंज ज़िला
* बुटवल

## सन्दर्भ

श्रेणी:उत्तर प्रदेश के नगर
श्रेणी:महराजगंज ज़िला
श्रेणी:महाराजगंज ज़िले के नगर
अर्णोराज चौहान

**अर्णोराज चौहान** ( ) (, ) शैवमतानुयायी थे। येे शाकम्बरी के चौहान राजवंश के राजा थे। नल, आवेल्लदेव, आनाक इत्यादि नामान्तरणो से भी प्रसिद्धि थी। अर्णोराज द्वारा पुष्कर का सुप्रसिद्ध वराहमन्दिर निर्मित किया गया इसलिए इतिहासकारों ने इनको जयवराह की उपाधि दी। 1137 ई में  तुर्कों की सेना का संहार किया और खून से रंगी धरती को साफ करने के लिए चंद्रा नदी के जल को रोककर आनासागर झील का निर्माण करवाया। इन्होंने मालवा के परमार वंश शासक नरवर्मन को हराया। अर्णोराज ने गुजरात के चालुक्य राजवंश के शासक जयसिंह सिद्धराज को दो बार बुरी तरह हराया। प्रथम बार हारने पर जयसिंह सिद्धराज ने अपनी बहन कांचनदेवी और दूसरी बार हारने पर अपनी पुत्री देवल देवी का विवाह अर्णोराज से किया। इनकी एक अन्य पत्नी योद्धेय क्षेत्र की राजकुमारी सुधवा देवी थी जिससे इनको तीन पुत्र जगदेव, विग्रहराज चतुर्थ और देवदत्त प्राप्त हुए। हेमचंद्र सूरि की पराशक्ति से वशीभूत होकर अर्णोराज का ज्येष्ठपुत्र जगद्देव ने अपने पिता की हत्या कर दी थी। उसने स्वयं राजरूप में सिंहासन पर आधिपत्य किया। परन्तु अर्णोराज का द्वितीय पुत्र ने विग्रहराज ने जगद्देव को पराजित किया। एवं विग्रहराज का आधिपत्य में समादलक्ष-प्रदेश का सम्पूर्ण राज्य अन्तर्निहित हुआ। विग्रहराज ने अपने पिता के अपमान का वैरोद्धार भी किया था।अर्णोराज के दरवार में प्रसिद्ध विद्वान देबबोध व धर्मघोष थे। हेमचन्द्राचार्य के द्वयाश्रय महाकाव्य के अनुसार अर्णोराज की उपाधि उदिच्य राट(उत्तर का स्वामी) थी। 

श्रेणी:चौहान वंश
जॉर्ज ५ धरती

**जॉर्ज ५ धरती** (Queen Elizabeth Land) अंटार्कटिका की मुख्यभूमि का एक हिस्सा है। यह पूर्वी अंटार्कटिका में आदेली धरती के पड़ोस में स्थित है। ऑस्ट्रेलिया यहाँ पर अपनी सम्प्रभुता बताता है, लेकिन न तो उसे विश्व के अन्य देश स्वीकारते हैं और न ही इसे अंटार्कटिक संधि में मान्यता दी गई है।

## इन्हें भी देखें
* अंटार्कटिका

## सन्दर्भ

श्रेणी:जॉर्ज ५ धरती
श्रेणी:अंटार्कटिका का भूगोल
श्रेणी:अंटार्कटिका के क्षेत्र
श्रेणी:अंटार्कटिका में सम्प्रभुता के दावे
श्रेणी:पूर्वी अंटार्कटिका
शिन्नान चट्टानें

**शिन्नान चट्टानें** (अंग्रेज़ी: Shinnan Rocks, जापानी: 新南岩, शिन्नान इवा) पूर्वी अंटार्कटिका के रानी मौड धरती क्षेत्र में तट के पास शिन्नान हिमानी (ग्लेशियर) से पश्चिम में स्थित ऐसा एक क्षेत्र है जहाँ कई बड़ी शिलाएँ बर्फ़ से बाहर दिखती हैं। इसे सन् १९५७-१९६२ काल में चलने वाले जापानी अंटार्कटिक शोध यात्रा (Japanese Antarctic Research Expedition, JARE) ने विमान से देखा था और "शिन्नान इवा" का नाम दिया।

## इन्हें भी देखें
* शिन्नान हिमानी
* रानी मौड धरती
* पूर्वी अंटार्कटिका

## सन्दर्भ

श्रेणी:रानी मौड धरती
शिन्नान हिमानी

**शिन्नान हिमानी** (अंग्रेज़ी: Shinnan Glacier, जापानी: 新南氷河, शिन्नान ह्योगा) पूर्वी अंटार्कटिका के रानी मौड धरती व एन्डर्बी धरती क्षेत्रों की सीमा पर और शिन्नान चट्टानों से पश्चिम में स्थित एक हिमानी (ग्लेशियर) है। यह हिमानी पश्चिमोत्तर दिशा में चलकर सागर में बह जाती है। इसे सन् १९५७-१९६२ काल में चलने वाले जापानी अंटार्कटिक शोध यात्रा (Japanese Antarctic Research Expedition, JARE) ने विमान से देखा था और "शिन्नान ह्योगा" का नाम दिया।

## इन्हें भी देखें
* शिन्नान चट्टानें
* रानी मौड धरती
* पूर्वी अंटार्कटिका

## सन्दर्भ

श्रेणी:रानी मौड धरती
श्रेणी:अंटार्कटिका की हिमानियाँ
तलशिला

**तलशिला** (bedrock) पृथ्वी व अन्य स्थलीय ग्रहों में उनकी ऊपरी सतह के नीचे के संगठित पत्थर को कहते हैं। साधारण रूप से तलशिला के ऊपर छोटे पत्थरों, मिट्टी व अन्य असंगठित मलबे की परते होती है। अलग-अलग स्थानों पर तलशिला भिन्न गहराईयों पर होती है। कहीं तो ऊपर से परतें हट जाने के कारण तलशिला दिखने लगती है और कहीं यह सतह से सैंकड़ों मीटर गहराई पर होती है। सिविल इंजीनियरी में इमारते बनाते हुए, निर्माण आरम्भ करने से पहले, नीचे की तलशिला तक की गहराई मापना और उसकी बनावट समझना एक महत्वपूर्ण कार्य होता है।

## इन्हें भी देखें
* उभरी तलशिला
* मिट्टी
* स्थलीय ग्रह

## सन्दर्भ

श्रेणी:शैलविज्ञान
श्रेणी:शैलें
उभरी तलशिला

**उभरी तलशिला** (outcrop या rocky outcrop) किसी स्थान पर ज़मीन की सतह से ऊपर निकली हुई और स्पष्ट दिखने वाली तलशिला को कहते हैं। आम तौर पर पृथ्वी व अन्य स्थलीय ग्रहों के अधिकतर स्थानों पर तलशिला के ऊपर मलबे, मिट्टी व कंकर की कई परतें होती हैं।

## इन्हें भी देखें
* तलशिला
* स्थलीय ग्रह

## सन्दर्भ

श्रेणी:शैलविज्ञान
मैक्मास्टर पर्वत

मैक्मास्टर पर्वत (Mount McMaster) पूर्वी अंटार्कटिका के एन्डर्बी धरती क्षेत्र में स्थित एक २,८३० मीटर (९,३०० फ़ुट) ऊँची उभरी तलशिला है। यह पारडो पर्वत (Mount Pardoe) से ७४ किमी पूर्वोत्तर में और एलकिन्स पर्वत (Mount Elkins) से ९७ किमी पश्चिम में स्थित है। मैक्मास्टर पर्वत एन्डर्बी धरती का सबसे ऊँचा स्थान है।

## इन्हें भी देखें
* एन्डर्बी धरती
* पूर्वी अंटार्कटिका
* उभरी तलशिला

## सन्दर्भ

श्रेणी:एन्डर्बी धरती
श्रेणी:अंटार्कटिका के पर्वत
श्रेणी:एन्डर्बी धरती के पर्वत
मैत्री अनुसंधान केन्द्र

**मैत्री अनुसंधान केन्द्र** (Maitri Research Station) अंटार्कटिका में भारत का दूसरा स्थाई अनुसंधान केन्द्र है। इसका निर्माण १९८९ में किया गया था। इसके बाद भारत के पहले अनुसंधान केन्द्र, दक्षिण गंगोत्री, को छोड़ दिया गया और वह ब़र्फ के नीचे दब गया। मैत्री पूर्वी अंटार्कटिका के रानी मौड धरती क्षेत्र में शिरमाकर ओएसिस (Schirmacher Oasis) नामक एक पथरीलें पठारी इलाक़े में स्थित है।

## इन्हें भी देखें
* रानी मौड धरती

## सन्दर्भ

श्रेणी:भारतीय अंटार्कटिक कार्यक्रम
श्रेणी:अंटार्कटिका में अनुसंधान केन्द्र
श्रेणी:रानी मौड धरती में अनुसंधान केन्द्र
श्रेणी:अटल बिहारी वाजपेयी हिन्दी विश्वविद्यालय परियोजना के अंतर्गत बनाए गए लेख
प्राधिकार

**प्राधिकार** (authority) किसी व्यक्ति, गुट या संस्थान के किसी विषय या क्षेत्र में निर्णय लेने व निर्णायक कार्य करने की ऐसी क्षमता को कहते हैं जो किसी राज्य द्वारा प्रदान की गई हो। ऐसी स्थितियों में राज्य अपनी राजशक्ति प्राधिकारित व्यक्ति या संस्थान के निर्णयों को मनवाने के लिये वचनबद्ध होता है।

## इन्हें भी देखें
* राज्य

## सन्दर्भ

*
श्रेणी:सामाजिक मनोविज्ञान
श्रेणी:राजनैतिक दर्शन
श्रेणी:सामाजिक अवधारणाएँ
श्रेणी:विधि दर्शन
स्कॉट केली

**स्कॉट केली** एक अमरीकी अंतरिक्ष यात्री हैं,  जो अंतर्राष्ट्रीय अंतरिक्ष स्टेशन में लगभग एक वर्ष रहने के लिए जाने जाते हैं।
केली का पहला अंतरिक्ष यान स्पेस शटल डिस्कवरी के पायलट के रूप में था, दिसंबर 1 999 में एसटीएस -103 के दौरान। यह हबल स्पेस टेलीस्कॉप के लिए तीसरा सर्विसिंग मिशन था, और यह आठ दिनों के लिए चली थी। केली का दूसरा अंतरिक्ष यान एसटीएस -118 के मिशन कमांडर के रूप में था, जो अगस्त 2007 में अंतर्राष्ट्रीय अंतरिक्ष स्टेशन के लिए 12-दिवसीय अंतरिक्ष शटल मिशन था। केली का तीसरा अंतरिक्ष यान आईएसएस पर एक्सपीडिशन 26 के कमांडर थे। वह 9 अक्टूबर 2010 को एक रूसी सोयुज अंतरिक्ष यान पर पहुंचा, एक्सपिडिशन 25 के दौरान, और यह समाप्त होने तक एक फ्लाइट इंजीनियर के रूप में काम किया।  उन्होंने 25 नवंबर 2010 को स्टेशन की कमान संभाली, 26 अभियान की शुरुआत में आधिकारिक तौर पर शुरू हुआ जब अंतरिक्ष यान सोयूज़ टीएमए -19 अंडकोल्ड, स्टेशन के पिछले कमांडर डगलस एच। व्हीलॉक को ले गए।  16 मार्च 2011 को सोयुज टीएमए 01 एम के प्रस्थान के साथ अभियान 26 का समापन हुआ। यह केली की पहली लंबी अवधि अंतरिक्ष उड़ान थी

नवंबर 2012 में, केली को मिखाइल कोर्नियेंको के साथ, एक विशेष 340 दिन के लिए चुना गया, ताकि अंतरराष्ट्रीय अंतरिक्ष स्टेशन के लिए वर्षभर का मिशन किया जा सके। अंतरिक्ष में उनका वर्ष 27 मार्च 2015 को एक्स्पिशडन 43 की शुरुआत के साथ शुरू हुआ, जिसमें निरन्तर 44 अभियान और 45 के दौरान जारी रखा गया था, जो दोनों ने केली का आदेश दिया था। उन्होंने 29 फरवरी 2016 को टिमोथी कोपरा  को आदेश पारित किया, जब आईएसएस 11 महीने का मिशन समाप्त हुआ। वह 1 मार्च 2016 को सोयुज टीएमए -18 एम पर धरती पर लौट आया।

अक्टूबर 2015 में, उन्होंने अंतरिक्ष के खर्च में 520 अंकों की कुल संचित संख्या के लिए रिकॉर्ड बनाया। यह रिकॉर्ड 2016 में अंतरिक्ष यात्री जैफ विलियम्स द्वारा खोला गया था। तथाकथित आईएसएस साल के लंबे मिशन के लिए, केली ने अंतरिक्ष में लगातार 340 दिन (11 महीने, 3 दिन) खर्च किए।  केली के समान जुड़वां भाई, मार्क केली, एक पूर्व अंतरिक्ष यात्री है केली भाई अंतरिक्ष में यात्रा करने वाले एकमात्र भाई हैं।  12 मार्च 2016 को, कैली ने अप्रैल 2016 के लिए अपनी सेवानिवृत्ति की घोषणा की।

## सन्दर्भ

## इन्हें भी देखें
* मिखाइल कोर्नियेंको
* सुनीता विलियम्स
* कल्पना चावला
* एडगर मिशेल
* नील आर्मस्ट्रांग

श्रेणी:अंतरिक्षयात्री
कसम तेरे प्यार की

***कसम तेरे प्यार की*** एक भारतीय हिन्दी धारावाहिक है, जिसका प्रसारण कलर्स पर 7 मार्च 2016 से होता है। यह शो हर सोमवार से शनिवार शाम 6:00 बजे से 6:30 बजे तक प्रसारित होता है। इसका निर्माण एकता कपूर और शोभा कपूर ने किया है। इसमें कृतिका सेंगर और शरद मल्होत्रा क्रमशः कृतिका और रणबीर का मुख्य किरदार निभा रहे हैं।

## कहानी
ऋषि (शरद मल्होत्रा) और तनुश्री (कृतिका सेंगर) दोनों बचपन के दोस्त रहते हैं, जो अलग अलग बड़े होते हैं। 17 साल बाद ऋषि और तनुश्री की शादी हो जाती है, लेकिन तनुश्री की गोली लगने से मौत हो जाती है। फिर तनुश्री का फिर से तनुजा के रूप में जन्म होता है। ऋषि और तनुजा दोनों की कार दुर्घटना में मौत हो जाती है। उसके बाद दोनों का जन्म रणबीर और कृतिका के रूप में होता है।

## कलाकार
;मुख्य किरदार
* कृतिका सेंगर - कृतिका कोहली (2018-वर्तमान) 
* शरद मल्होत्रा - रणबीर कपूर (2018-वर्तमान) 
;अन्य किरदार
* राजेश पुरी - अरुण कोहली (2018-वर्तमान) - कृतिका के पिता
* शिवानी गोसाईं - पम्मी अरुण कोहली (2018-वर्तमान) - कृतिका की सौतेली माँ
* वेदिका भंडारी - ईशानी कोहली (2018-वर्तमान) - कृतिका की पहली सौतेली बहन
* सबीना जाट - जियाना कोहली (2018-वर्तमान) - कृतिका की दूसरी सौतेली बहन
* बिक्रमजीत कनवरपाल - बलराज कपूर (2018-वर्तमान) - रणबीर के पिता 
* मंजूश्री कुलकर्णी - महिमा कपूर (2018-वर्तमान) - रणबीर की माँ 
* करन गोड्डवानी - अक्षय कपूर (2018-वर्तमान) - रणबीर का चचेरा भाई

## सन्दर्भ

## बाहरी कड़ियाँ

श्रेणी:भारतीय टेलीविजन धारावाहिक
श्रेणी:बालाजी टेलीफिल्म्स के धारावाहिक
शर्मीन ओबैद-चिनॉय

**शर्मीन ओबैद-चिनॉय** (उर्दू:شرمین عبید چنائے; जन्म: 12 नवंबर 1978), एक पाकिस्तानी पत्रकार, समाजसेवी और फ़िल्म निर्माता है। वे अकादमी पुरस्कार जीतने वाली पहली और दो बार जीतने वाली पहली पाकिस्तानी हैं। 28 फरवरी, 2016 को लास एंजेल्स (यू.एस.ए.) में संपन्न 88वें अकादमी पुरस्कार समारोह में उन्होने सर्वश्रेष्ठ डॉक्यूमेंट्री, शॉर्ट सब्जेक्ट का अकादमी पुरस्कार पुरस्कार जीता। चिनॉय की डाक्यूमेंट्री फिल्म ‘ए गर्ल इन द रिवरः द प्राइस ऑफ फॉरगिवनेस ’ है। इसमें पाकिस्तान में ऑनर किलिंग का मुद्दा उठाया गया है। वर्ष 2012 में अपने लघु वृत्त चित्र सेविंग फेस के लिए भी उन्होने अकादमी पुरस्कार जीता था। इसके अलावा चिनॉय वर्ष 2010 तथा वर्ष 2014 में अपनी दो डॉक्यूमेंट्री के लिए एमी पुरस्कार भी जीत चुकी हैं।
## सन्दर्भ

## बाहरी कड़ियाँ

* शरमीन ओबैद की फिल्म वेबसाइट
* एल्यूएमेस 2012 दीक्षांत समारोह में संबोधन
* विशेष साक्षात्कार
*शरमीन ओबैद चिनॉय को ऑस्कर पुरस्कार

श्रेणी:पाकिस्तान के लोग
श्रेणी:पाकिस्तानी मुसलमान
श्रेणी:पाकिस्तानी नारीवादी
श्रेणी:पाकिस्तानी ब्लॉगर्स
श्रेणी:फ़िल्म निर्माता
श्रेणी:कराची के लोग
श्रेणी:1978 में जन्मे लोग